SUF: július 2018
Ahogy korábban említettem a két AVR mikrovezérlőt le akarom cserélni egy db 32bitesre.
Itt vannak a kiválasztási szempontok:
Két legalább 12bites D/A csatorna - Egyet a színusz jel generálására használok, a másikat az impulzus generálásra (nincs még megtervezve, eldöntve de jobb, ha elérhető)
Két legalább 12bites A/D csatorna - A mért eszköz feszültségének és áramának feldolgozására. Ha párhuzamos konverzió és/vagy differenciális bemenet elérhető, az nem hátrány, de nem is követelmény.
DMA a D/A működtetéséhez
32 bites mag - preferáltan ARM Cortex-Mx
Arduino ököszisztéma támogatás és ingyenes natív C/C++ IDE támogatás (még nem döntöttem köztük, így kell, hogy mindkettő meglegyen)
alacsony költségű fejlesztőpanel
Könnyen forrasztható tokozás (legalábbis számomra könnyen forrasztható: TQFP rendben, QFN, BGA nem - tudom, hogy ez a saját személyes korlátom, de egyenlőre nem akarom megtanulni)
A fenti specifikáció alapján ezt választottam: STM32F303RET6:
És a hozzá tartozó fejlesztőpanel:
Tegnap meg is rendeltem a Farnelltől, ma hozta a futár:
Következik: A fejlesztő környezet összerakása
Bejegyezte: SUF dátum: 21:03 Nincsenek megjegyzések: A bejegyzésre mutató linkek
Címkék: ARM, Curve Tracer, Elektronika
Bejegyezte: SUF dátum: 14:03 Nincsenek megjegyzések: A bejegyzésre mutató linkek
Most összefoglalom a project néhány tervezési koncepcióját.
A harmadik verzióból indultam ki. Úgy látom, hogy ami készül azt hívhatjuk 4-es verziónak, mert annyi módosítás történik rajta.
Moduláris kiképzés. Akár saját kijelzővel, akár oszcilloszkóppal legyen használható
Egy 32 bites mikrovezérlő a két 8 bites AVR helyett (valószínüleg egy STM32)
A Huntron Tracker 3200S specifikációja alapján - kivéve a 128bites scan interface-t
Megszabadulni a mechanikus reléktől (még a reed-től is)
Megszabadulni a digitális potméterek nagyjától - nem igazán illenek a képbe, inkább ellenállásokat akarok használni MOSFET kapcsolókkal
Megszabadulni az R-2R D/A konvertertől. Inkább a mikrovezérlő belső D/A-ját használom.
Amennyire lehet a mikrovezérlő belső AD,DA,DMA stb. használata
Megszabadulni a trimmer potméterektől amennyire lehet (valószínüleg némi offszet beállítáashoz maradni fog néhány)
A rendszer hibáját 1% körül tartani mindenhol (ez nem egy preciziós szerkezet. Ha szignifikánsan növelnénk a precizitását, az ára is elszállna)
Az impulzusgenerátor beépítése modulként. A 3. verzióból ez hiányzott.
Alacsonyabb ellenállású áramkorlát (egészen 10 ohmig lemenni)
Először elkészült egy blokkdiagram:
Bejegyezte: SUF dátum: 22:24 Nincsenek megjegyzések: A bejegyzésre mutató linkek
Címkék: Curve Tracer, Elektronika
A dolgok sosem alakulnak úgy ahogy terveztem. Egy pár hónapja kitettem egy szavazást, hogy mi legyen a következő project. A nyertes tisztán a házautomatizálási központ lett. Ez az amihez azóta épp hogy hozzáértem, és most teljesen elástam magam ebbe a Curve Tracer ügybe.
Meglátogattam Rácz Petit a műhelyében, megkérve, hogy javítsa meg a frissen szerzett magnómat. Sok mindenről beszélgettünk. Említette nekem, hogy van egy öreg Huntron Trackere ami nagyon hasznos a készülékek javításánál. Ha tehetné venne egy újabbat, de nem talált semmit $2000 alatt (véleményem szerint ez szimplán rablás). Megnéztem, az aktuális model több mint $6000-ba kerül (ezeknek teljesen elment az esze???)
Elkezdtem keresgélni, hogy létezik-e olcsó eBay/Aliexpress kit, vagy DIY project. Átnézve a lehetőségeket, végülis ezt a projectet találtam:
https://hackaday.io/project/16704-microcontroller-based-curve-tracer
A project tulaja Tóth Máté megengedte, hogy csatlakozzam hozzá.
Szóval mostmár benne vagyok.
Kezdődjön az utazás.
Bejegyezte: SUF dátum: 22:39 Nincsenek megjegyzések: A bejegyzésre mutató linkek
Ma meghozta a posta a második egyedet.
Excel DT-9205A
Már ránézésre büdöset érzek. Tudom előítéleteim vannak. De nem szeretem az átverés szagát.
- A "gumi" borítás, nem gumi, hanem valami vékony szutyok műanyag
- Nincs duplafalú burkolat. Ha valami bent elszáll az biztosan ki is jön
- Minden csavar önmetsző, még az elemtartóé is
- Van egy 20A-es méréshatár. Már önmagában is kíváncsi lennék, hogy ez a kábel mit csinál 20A-en (van egy 60A-es 5V-os tápom, lehet ki is próbálom)
- Elvileg biztonsági banán dugó. Ennél elfogadhatatlan, hogy a fém részhez így hozzá lehessen férni
- A 20A-es méréshatár "unfused" lásd az előlapot. Ouch!!!
- A védelem, egy db ptc-ből áll.
- A banán aljzatok kiképzzése siralmas. 20A-t kéne elvinnie annak a beforrasztott vékony fémlemeznek, mondjuk hosszútávon (hát persze)
- És íme az átverés:
Na szóval, ott a helye a 0,2A-es 5x20 biztinek ami már eleve gáz. De ezt nem forrasztották be, hanem ezzel párhuzamosan van egy SMD biztosíték hely (jobb alsó sarok) ahova nem került biztosíték, hanem helyette egy 0 ohmos 0805-ös ellenállás. Na kíváncsi vagyok, ez mit csinál túláram esetén.
Bejegyezte: SUF dátum: 19:34 1 megjegyzés: A bejegyzésre mutató linkek
Nem, még nem kezdünk el robbantgatni. Csak jelzem, hogy megérkezett az első fecske. Ma hozta a postás: Uni-T UT120C
- A növesztett vezeték egy vicc. Persze ettől nem is várok sokat, az összes ilyen ingzsebbe való cuccon ez van.
+ Bronz persely van a műanyagban és metrikus csavar. Mondjuk, ha nem esne ki a fedélből, az lenne a tökéletes, de így sem gáz
+ Dupla oldalfal. Jobban megfog egy esetleges robbanást
- Az vagyon ráírva, hogy fused. Én egy árva biztosítékot sem láttam benne
+ Van benne némi védelem. Találtam egy PTC-t meg valami bogyót ami MOV-nak néz ki.
- Nincsenek sem zárt robbanó kamrák, sem a panelen izolációs marások.
- Panelre taknyolt vezérlő - fúúúúj
- Trimmerpotik a beállításokhoz. Hát nem a világ legnagyobb ötlete, de azt hiszem ebben a kategóriában nem férne bele valami digitális kalibráció
Ki nem próbáltam, arra nem volt időm. Különben is azt hiszem, hogy majd azokkal fogok közelebbi barátságot kötni, melyek túlélik a következő tortúrát.
Arra gondoltam, hogy szervezek egy tippelős játékot, hogy melyik cucc mit fog túlélni. Részleteket még nem tudok, majd kitalálok valamit.
Bejegyezte: SUF dátum: 23:15 8 megjegyzés: A bejegyzésre mutató linkek
Most vettem észre, hogy megérkezett a KiCAD 5.0.0 (négy napja)
Néhány ígéretes új lehetőség:
- Új 3D modellezés (a régi nagyjából használhatatlan volt)
- Spice szimuláció
- A Github alapú könyvtár kezelés változása
Csak, hogy listázzam az én fájó pontjaimat
Bejegyezte: SUF dátum: 7:16 Nincsenek megjegyzések: A bejegyzésre mutató linkek
Tervezgetem ezt a multimétertortúra dolgot. Erre mi jött ma?
Szigorúan műsoron kívüli darab.
Bejegyezte: SUF dátum: 21:18 Nincsenek megjegyzések: A bejegyzésre mutató linkek
Címkék: Elektronika, Multiméter
Akik ismernek, tudják, hogy az elmúlt jó pár évben, csak minőségi (vagy legalábbis általam minőséginek tekintett) multimétert használok: Fluke, HP (Agilent, Keysight), Keithley, Sanwa. Ezek legalábbis biztonságtechnikai szempontból azt nyújtják, hogy a védelmük nem merül ki egy 5x20-as üvegcsöves robbanóbiztosítékban.
Különböző fórumokon elég sokat vitatkoztam különböző emberekkel arról, hogy egy 1-2 ezer forintos fekália multiméternek tekinthető vagy sem. A következő dolgokat hallom:
- "Kizárólag kisfeszültségre fogom használni" - ez egy hülyeség. Ha szükséged van rá, úgyis be fogod dugni a konnektorba
- "Még sosem volt vele bajom" - majd lesz
- "Mindíg odafigyelek" - aztán egyszer majd nem
Na szóval megelégeltem. Be akarom indítani a "torture" üzemmódot. Rendeltem egy adag nagyon trágya és féltrágya multimétert. Ezeket ha megjöttek:
1. Szétszedem és megnézem, milyen védelemmel rendelkeznek
2. Ellenállásmérés és árammérés üzemmódban mennek a konnektorba (szigorúan szabadtéren, távolról)
DT9205A - $9.55
Uni-T UT120C - $18.99
Uni-T UT20B - $9.87
DT-830B - $3.15
XL830L - $4.68
ANENG AN8009 - $21.89
Uni-T UT136B - $19.50
Bónusz: A saját Fluke 117-em
Na szóval, a fentiek közül abban reménykedem, hogy legalább a $20 körüli darabok közül találok olyat ami elfogadható eredményt produkál.
Továbbá kommentben várnám, azon típusokat (a <5eFt kategóriából, melyek a magyar piac részei, nem gondoltam rájuk, vélhetően elterjedtek és a fentiektől különböznek - nem csak OEM átcsomagolásban).
Bejegyezte: SUF dátum: 8:58 7 megjegyzés: A bejegyzésre mutató linkek
Bejegyezte: SUF dátum: 8:28 Nincsenek megjegyzések: A bejegyzésre mutató linkek